
Tisztelt Képviselő-testület!

Az Önkormányzat Szervezeti és Működési Szabályzatáról szóló 16/2019. (XII. 13.) rendelet 21. § (5) bekezdése a melléklet szerint tájékoztatást adok a lejárt határidejű határozatokról és az előző ülés óta történt fontosabb eseményekről.

Kérem a tisztelt Képviselő-testületet, hogy a tájékoztatót megtárgyalni és az erről szóló határozatot az alábbiak szerint elfogadni szíveskedjen.

…/2020. (IX. 24.) ÖKT határozati javaslat

Sülysáp Város Önkormányzatának Képviselő-testülete a lejárt határidejű képviselő-testületi határozatokról és az előző képviselő-testületi ülés óta történt fontosabb eseményekről szóló, az SZMSZ 21. § (5) bekezdése szerint előterjesztett polgármesteri tájékoztatót elfogadja.

Határidő: azonnal

Felelős: polgármester

Sülysáp, 2020. szeptember 16.

Horinka László s.k.


polgármester

TÁJÉKOZTATÓ 

a lejárt határidejű határozatokról és 

az előző testületi ülés óta történt fontosabb eseményekről
I. Tájékoztató a lejárt idejű határozatokról

A Képviselő-testület 2020. augusztus 27-ei ülése óta három képviselő-testületi döntés végrehajtási határideje járt le az alábbiak szerint:

	Határozat száma
	Határozat kelte
	Határozat tárgya
	Határidő
	Állapot

	79/2020
	2020.08.27.
	Wass Albert Művelődési Központ és Könyvtár alapító okiratának módosítása – törzskönyvi bejegyzés
	2020.08.30.
	Végrehajtva

	81/2020
	2020.08.27.
	Folyamat Kft. vételi ajánlata a gazdasági terület 0406/40, 0406/41 és 0406/42 hrsz.-ú ingatlanára – adásvételi szerződés megkötése
	2020.08.28.
	Végrehajtva


II. Tájékoztató az előző ülés óta történt fontosabb eseményekről
A következő fontosabb eseményeket említeném meg az elmúlt ülésünk óta:

· Szeptember 2-án megbeszélést tartottunk az orvosi ügyelettel kapcsolatban az ügyeleti ellátásban részt vevő környező települések polgármestereivel és jegyzőivel.
· Szeptember 7-én a helyi intézmények vezetői számára hívtam össze értekezletet, amelyen az elmúlt időszak eseményei és a COVID helyzet volt a téma. Továbbá ezen a napon részt vettem az „Egy vérből vagyunk” jótékonysági futáson is.

· Szeptember 8-14. között önkéntes karanténba vonultam egy WAMKK dolgozó COVID megbetegedése miatt.
· Szeptember 15-én került sor a Tápiómenti Települések Csatornamű Vízgazdálkodási-társulata által szervezett Tápiómenti Települések Önkormányzatai Egyeztető Értekezletére, melyen szó volt a víziközmű társulat jelenlegi helyzetéről, az elszámolási eljárásról, valamint egyéb kapcsolódó kérdésekről. 
· Szeptember 18-án a Tápiómenti Települések Csatornamű Vízgazdálkodási-társulatának Közgyűlésén vettem részt.

Sülysáp, 2020. szeptember 18.

Horinka László s.k.

